《和常父寄经父》
宋代·孔平仲

候得早潮来，江边风又起。钱塘与海接，浩渺无涯涘。

长鲸呼鳄与，蛟龙正掉尾。岂惟波浪声，号泣半溺鬼。

临流不敢渡，寻尺如千里。侥幸亦可往，无力触万死。

萧然古山根，客棹于此舣。吴亭明可数，游观信为美。

安敢慕纷华，而不重行止。回首卧龙居，想在青云里。

相思寂莫晚，谁伴西楼倚。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。